B 6 (hinaaja)

B 6 oli Suomen merivoimien 1. erillinen rannikkotykistöpatteriston yhteysalus, joka upposi 7. tammikuuta 1936.

 Valmistus 
Venäjän keisarikunnan laivasto tilasi aluksen satamahinaajaksi. Alus valmistui 1916.Silvast 1998 s. 59-60 Sen uppouma oli 90 tonnia. Sen pituus oli 19,2 metriä, leveys 4,8 metriä ja syväys 2,1 metriä.

 Palvelus 
Alus lähti 7. tammikuuta 1936 kello 15.00 normaalille vuorolleen Hangosta Russaröhön. Se oli jo aamupäivällä ajanut yhden vuoron reitillä. Aluksella oli noin 2 000 kilogrammaa lastia, kahdeksan matkustajaa ja kahdeksan miehistönjäsentä.

Alus kaatui ja upposi kello 15.20 Rågskärin ja Russarön välillä noin 1 000 metriä ennen Russarötä. Onnettomuudessa hukkui kahdeksan henkilöä. Onnettomuuspaikalle tulivat ensimmäisinä Russaröstä rannikkotykistöpatteriston moottorivene KM 32 ja luotsivene. Hieman myöhemmin saapuivat meripelastusalus ja merivartiolaitoksen alukset Hangosta. Pelastuneet kuljetettiin Russaröhön. Rannikkotykistön hinaaja kaatui ja upposi Hangon edustalla viime tiistaina, Laatokka 09.01.1936, nro 2, s. 1, Kansalliskirjaston Digitoidut aineistotHinaaja "B 6:n" haaksirikko, Käkisalmen Sanomat, 11.01.1936 nro 3, s. 3, Kansalliskirjaston digitaaliset aineistot

Hylky päätettiin nostaa, joten Helsingistä siirrettiin Hankoon uiva nosturi ja sukeltajien emälaivaksi höyrylaiva Kustaanmiekka. Hylky saatiin nostettua 15. tammikuuta. Se hinattiin ensin Hangon länsisatamaan ja edelleen Helsinkiin tutkittavaksi. Tutkimuksissa todettiin, ettei alus ollut avomerikelpoinen.

 Lähteet 

 Viitteet 

 Aiheesta muualla 
 Kahdeksan henkilöä hukkunut hinaaja-aluksen upotessa eilen Hangon edustalla, Aamulehti, 8.1.1936, nro 6, s. 1, Kansalliskirjaston digitaaliset aineistot
 B 6:n onnettomuus, Hakkapeliitta, 21.1.1936, nro 3, s. 27, Kansalliskirjaston digitaaliset aineistot

Luokka:Suomen merivoimien alukset
Luokka:Laivaonnettomuudet Suomessa
Luokka:1930-luvun onnettomuudet Suomessa
Luokka:Vuoden 1936 onnettomuudet
Luokka:Hinaajat